**Člověk**

Človek – Milý, kde sa tvoje city skryli?

Blúdiš, hľadáš, čoraz viac pre seba žiadaš.

Človek - Drahý, kde sú tie pokorné prahy

tvojich činov, srdečnosť milovaných synov ?

Dávno - splynuli - so zemou.

Človek – Vzácny, kde je krása tvojich básní,

múdrosť dedov, ktorí žili s rodnou zemou?

Človek - Čistý, kde sú posvätných stromov listy?

V akom čase vrátia sa medzi nás zase?

Dávno - splynuli - so zemou.

Človek - Boží, novej jari si sa dožil.

Všetko klíči, nedovoľ to Temnu zničiť.

Človek - Hviezda, aj keď sa to vôbec nezdá,

znovu vnímaš elfov, ktorí stoja pri nás.

Áno - splynulo - s úsmevom.

Človek - Vesmír, už ti opäť silno verím.

Návrat domov, objímanie živých stromov.

Človek – Láska. Diva. Zázračnica. Kráska.

Živá. Voda. Volanie. Slovanského. Roda.